TITTEL Lykkelig som liten
 
INGRESS Kontrastene er store i øverste del av Søndre gate, kanskje bedre kjent som bankgaten i Trondheim. På den ene siden finner man Sparebank1 SMN sitt flunkende nye kjempebygg med over 500 ansatte. Rett over veien holder Åfjord Sparebanks Trondheimskontor til med sine 3 ansatte.
 
TEKST OG FOTO
Jan-Are Hansen
 
- Vi har jo fulgt med byggeprosessen gjennom vinduene, men vi har slett ikke latt oss avskrekke av den grunn. Man trenger ikke være stor for å tilfredstille kundene. Ofte er det tvert i mot. Majoriteten av våre kunder kommer nettopp fra større banker, smiler Torunn Alseth som er avdelingsleder for  Åfjord Sparebank i Trondheim.
 
Kommer i mål
I bankens årsberetning fra 2009 slås det fast at avdelingen i Trondheim forventes å ha egeninntjening ved utgangen av 2010.
- Der er vi godt i rute. Helt siden vi etablerte oss her i Trondheim i 2007 så har vi jobbet for å kunne stå på egne ben for å si det slik. Vi kommer definitivt i mål før utgangen av 2010, fastslår Alseth.
 
Små aktører
I tillegg til Åfjord Sparebank finnes det to andre banker med hovedkontor utenfor Trondheim som har etablert filial her i byen og som faller i kategorien "liten bank", nemlig Surnadal Sparebank og Selbu Sparebank. Fellesnevneren er at alle tre har klart å få fotfeste og drive lønnsomt i konkurranse med tungvektere med langt større finansielle muskler i Trondheim.
 
Privatmarkedet
- Hovedfokuset vårt er privatmarkedet i Trondheim. Og der mener vi at vi kan konkurrere med de større bankaktørene. Det er det flere grunner til. Fordi vi er en liten bank så er vi lett tilgjengelige, du finner umidelbart frem til den personen du trenger å prate med. Rask hjelp på dagen hvis det haster er en annen grunn. I tillegg så er beslutningskjeden kort og oversiktelig. Dette er gjengs for de to andre mindre bankaktørene, Surnadal Sparebank og Selbu Sparebank, også, og vår styrke i konkurransen om kundene i forhold til de store bankene, forteller Alseth 
 
God tilbakemelding
Hun peker på en kundeundersøkelse som Norsk Kundebarometer ved BI har utført for banknæringen.
- 86 prosent av de spurte sa de var svært tilfreds med bankens kundeservice. Slik blir man glad av, smiler hun.
 
Kunder som sliter
- Tror du det er mindre mislighold av privatlån i mindre banker kontra større banker?
- Det er vanskelig å si uten hard statistikk. Når det er sagt så har jeg jobbet i store banker før jeg kom hit og min erfaring er at det er slik. Når man sliter med å betjene et privatlån så kan terskelen for å kontakte rådgiveren være høyere i en stor bank enn i en mindre bank, mener hun. (så kan terskelen for å kontakte banken være lavere i en liten bank fordi man kjenner rådgiveren bedre)
 
Anbefalinger
Alseth mener mye av veksten i Trondheimskontoret siden oppstarten i 2007 er på grunn av anbefalinger eller såkalt "word of mouth" fra eksisterende kunder.
- Vi kommer aldri til å ha markedsføringsbudsjettene som de større aktørene sitter på. Vi kommer heller ikke til å kunne tilby det samme enorme spektret av finansielle produkter. Men det er helt ok. Vi kan tilby det samme spekteret av finansielle tjenester som de store bankene gjennom vårt eierskap i Terra-konsernet, men  Vårt mål er satse på de områdene vi er sterke på og konkurere på disse. 
 
Framtiden
Utenfor kontorvinduene til Åfjord Sparebank er håndtverkerne i Sparebank1 SMN i ferd med å avslutte den siste finpussen. Alseth er glad for at naboen snart åpner dørene.
- Jeg tror vi kommer til å trekke veksler på naboskapet fordi vi blir mer synlige og får mer eksponering. Det er et kjempeflott bygg med veiter som åpner kvartalet og skaper større trafikk og gjennomstrømming. I tillegg kommer det en rekke noen forretninger og ikke minst vinmonopol på gatenivå. En vinn-vinn situasjon for å si det slik, smiler hun.

Ekspansjon
- Har Åfjord Sparebank noen ekspansjonplaner da?
- De neste årene vil vi nok bruke på å befeste vår posisjon her i Trondheim. Hva som skjer utover det vil tiden vise, avslutter Alseth.

BILDETEKST
Utfordrere. I tillegg til Åfjord Sparebank (her representert ved Liv Solveig Stavnesli, Morten Lehn og Torunn Alseth), finnes det to andre banker med hovedkontor utenfor Trondheim som har etablert filial her i byen og som faller i kategorien "liten bank" - nemlig Surnadal Sparebank og Selbu Sparebank. Alle tre har klart å få fotfeste og drive lønnsomt i konkurranse med tungvektere med langt større finansielle muskler i Trondheim.